DEĊIŻJONI TAL-KUMMISSJONI
tat-12 ta' Ottubru 2006
dwar programmi li fl-2007 jikkwalifikaw għal kontribuzzjoni finanzjarja mill-Komunità għall-eradikazzjoni u l-monitoraġġ ta' ċertu mard ta' l-annimali, għall-prevenzjoni taż-żoonożi, għall-monitoraġġ tat-TSEs kif ukoll għal programmi għall-eradikazzjoni tal-BSE u l-iscrapie
(innotifikata taħt dokument numru C(2006) 4784)
(2006/687/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-qasam veterinarju (1), u b'mod partikolari l-Artikolu 24(5) u l-Artikolu 32 tagħha,
Billi:
(1)
Ċerti Stati Membri ressqu programmi lill-Kummissjoni li għalihom jixtiequ jirċievu kontribuzzjoni finanzjarja mill-Komunità. Dawn il-programmi huma dwar l-eradikazzjoni u l-kontroll ta' ċertu mard ta' l-annimali, programmi ta' kontroll immirati għall-prevenzjoni taż-żoonożi, programmi għall-kontroll ta' ċerti enċefalopatiji sponġiformi trażmissibbli (TSEs) u anki programmi għall-eradikazzjoni ta' enċefalopatiji sponġiformi tal-bovini (BSE) u l-iscrapie.
(2)
Skond l-Artikolu 3(2)(a) tar-Regolament tal-Kunsill (KE) Nru 1290/2005 tal-21 ta' Ġunju 2005 dwar l-iffinanzjar tal-politika agrikola komuni (2), l-eradikazzjoni tal-mard ta' l-annimali u l-programmi ta' kontroll (miżuri veterinarji) għandhom jiġu ffinanzjati mill-Fond Ewropew għall-Garanzija u l-Gwida Agrikoli. Għal raġunijiet ta' kontroll finanzjarju, għandhom japplikaw l-Artikoli 9, 36 u 37 ta' dan ir-Regolament.
(3)
Ir-Regolament (KE) Nru 999/2001 tal-Parlament Ewropew u tal-Kunsill tat-22 ta' Mejju 2001 li jistipula regoli għall-prevenzjoni, il-kontroll u l-eradikazzjoni ta' ċerti enkefalopatiji sponġiformi trażmissibbli (3), jistipula regoli ta' monitoraġġ u eradikazzjoni tat-TSEs fl-annimali bovini, ovini u kaprini.
(4)
Fit-tfassil tal-listi tal-programmi għall-eradikazzjoni u l-monitoraġġ tal-mard ta' l-annimali, għandhom jitqiesu l-lista ta' programmi ta' kontroll li huma mmirati lejn il-prevenzjoni taż-żoonożi u l-lista tal-programmi għall-eradikazzjoni u l-monitoraġġ ta' ċerti TSEs li fl-2007 jikkwalifikaw għall-kontribuzzjoni finanzjarja mill-Komunità, u r-rata proposta u l-ammont massimu tal-kontribuzzjoni għal kull programm, l-interess ta' kull miżura fil-programmi għall-Komunità, il-konformità tagħha mad-dispożizzjonijiet tekniċi tal-leġislazzjoni veterinarja Komunitarja rilevanti u l-volum ta' l-approprjazzjonijiet disponibbli.
(5)
L-Istati Membri għaddew l-informazzjoni lill-Kummissjoni sabiex tkun tista' tevalwa l-interess tal-Komunità li tipprovdi kontribuzzjoni finanzjarja lejn il-programmi fl-2007.
(6)
Il-Kummissjoni kkunsidrat kull wieħed mill-programmi ppreżentati kemm min-naħa veterinarja kif ukoll minn dik finanzjarja u hija sodisfatta li dawn il-programmi għandhom ikunu inklużi fil-listi ta' programmi li fl-2007 jikkwalifikaw għall-kontribuzzjoni finanzjarja mill-Komunità.
(7)
Fid-dawl ta' l-importanza ta' dawk il-programmi għall-protezzjoni tas-saħħa pubblika u ta' l-annimali, kif ukoll l-applikazzjoni obbligatorja ta' kull Stat Membru fil-każ tal-programmi tat-TSE, il-livell l-iktar xieraq ta' l-assistenza finanzjarja mill-Komunità għandu jiġi żgurat.
(8)
Huwa għalhekk xieraq li tiġi adottata lista ta' programmi li fl-2006 tikkwalifika għall-kontribuzzjoni finanzjarja mill-Komunità u li tiġi ffissata r-rati proposti u l-ammont massimu ta' dawk il-kontribuzzjonijiet.
(9)
Il-miżuri stipulati f'din id-Deċiżjoni huma f'konformità ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
1. Il-programmi għall-eradikazzjoni u l-monitoraġġ tal-mard ta' l-annimali elenkati fl-Anness I għandhom jikkwalifikaw fl-2007 għall-kontribuzzjoni finanzjarja mill-Komunità.
2. Għal kull programm kif jissemma fil-paragrafu 1, ir-rata proposta u l-ammont massimu tal-kontribuzzjoni finanzjarja mill-Komunità għandhom ikunu kif stipulati fl-Anness I.
Artikolu 2
1. Il-programmi ta' kontroll immirati għall-prevenzjoni taż-żoonożi elenkati fl-Anness II għandhom jikkwalifikaw fl-2007 għall-kontribuzzjoni finanzjarja mill-Komunità.
2. Għal kull programm kif jissemma fil-paragrafu 1, ir-rata proposta u l-ammont massimu tal-kontribuzzjoni finanzjarja mill-Komunità għandhom ikunu kif stipulati fl-Anness II.
Artikolu 3
1. Il-programmi għall-monitoraġġ tat-TSE (BSE u scrapie) elenkati fl-Anness III għandhom jikkwalifikaw fl-2007 għall-kontribuzzjoni finanzjarja mill-Komunità.
2. Għal kull programm kif jissemma fil-paragrafu 1, ir-rata proposta u l-ammont massimu tal-kontribuzzjoni finanzjarja mill-Komunità għandhom ikunu kif stipulati fl-Anness III.
Artikolu 4
1. Il-programmi għall-eradikazzjoni tat-BSE elenkati fl-Anness IV għandhom jikkwalifikaw fl-2007 għall-kontribuzzjoni finanzjarja mill-Komunità.
2. Għal kull programm kif jissemma fil-paragrafu 1, ir-rata proposta u l-ammont massimu tal-kontribuzzjoni finanzjarja mill-Komunità għandhom ikunu kif stipulati fl-Anness IV.
Artikolu 5
1. Il-programmi għall-eradikazzjoni ta' l-iscrapie elenkati fl-Anness V għandhom jikkwalifikaw fl-2007 għall-kontribuzzjoni finanzjarja mill-Komunità.
2. Għal kull programm kif jissemma fil-paragrafu 1, ir-rata proposta u l-ammont massimu tal-kontribuzzjoni finanzjarja mill-Komunità għandhom ikunu kif stipolat fl-Anness V.
Artikolu 6
Din id-Deċiżjoni hija indirizzata lill-Istati Membri.
Magħmul fi Brussell, nhar it-12 ta' Ottubru 2006.